РЕШЕНИЕ НА СЪВЕТА
от 7 май 2007 година
за назначаване на един заместник-член от Испания в Комитета на регионите
(2007/377/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност, и по-специално член 263 от него,
като взе предвид предложението на правителството на Испания,
като има предвид, че:
(1)
На 24 януари 2006 г. Съветът прие Решение 2006/116/ЕО относно назначаването на членове и заместник-членове на Комитета на регионите (1) за периода от 26 януари 2006 г. до 25 януари 2010 г.
(2)
След приключване на мандата на г-н Mateo Sierra BARDAJÍ се освободи едно място за заместник-член на Комитета на регионите,
РЕШИ:
Член 1
Г-н Carlos Martín MALLÉN, генерален директор на Asuntos Europeos y Acción Exterior de la Comunidad Autónoma de Aragón, се назначава за заместник-член на Комитета на регионите на мястото на г-н Mateo Sierra BARDAJÍ за остатъка от мандата, а именно до 25 януари 2010 г.
Член 2
Настоящото решение влиза в сила в деня на приемането му.
Съставено в Брюксел на 7 май 2007 година.